Bjørn Nistad

Bjørn Ditlef Nistad (født 1964) er en norsk historiker med doktorgrad i russisk politisk idéhistorie.Han har særlig interesse for opplysningstiden til i dag som hovedinteresse. I debatter i Norge har han markert seg som tilhenger av Vladimir Putins styre i Russland, Russlands anneksjon av Krim og Russlands invasjon av Ukraina i 2022.

 Utdannelse 
Nistad har ph.d.-grad i russisk idéhistorie fra 2008 og har vært stipendiat ved Universitetet i Oslo. Han var ansatt ved UiO til 2010. Doktoravhandlingen var en sammenligning av den politiske tenkningen til to russiske bolsjeviker, Petr Tkačev og Vladimir Lenin, og hadde tittelen Petr Tkačev og V. I. Lenin – to representanter for en russisk jakobinsk-blanquistisk politisk tradisjon?.Lenin var ingen jakobiner , UiO

 Deltagelse i debatt om Russland 
Nistad har siden 1990-årene deltatt i norsk debatt om Russland gjennom egne artikler og bøker og som intervjuobjekt i media. Hans syn på Russland har endret seg sterkt over tid. Tidlig i 1990-årene var Nistad aktiv i Unge Venstre og han markerte seg med liberale oppfatninger; i 1999 skrev han at Boris Jeltsin var «lederen som befridde Russland fra det totalitære systemet som var blitt bygd opp etter 1917».Bjørn Nistad, «Jeltsins politiske testamente?», kronikk, Klassekampen, 29. april 1999, s. 12 Nistad mener Mikahil Gorbatsjov var ansvarlig for oppløsningen av Sovjetunionen og at Gorbatsjov slik sett var en mislykket som leder av Sovjetunionen.

Etter Vladimir Putins maktovertagelse har Nistad gått i rette med vestlig kritikk av Russland, for eksempel at det internasjonale samfunnets kritikk av behandlingen av homofile i Russland utgjør en innblanding i indre russiske forhold.Bjørn Nistad: «Folkemandat», Klassekampen 20. august 2013, side 22Bjørn Nistad: «Er homofili en menneskerettighet?». Klassekampen 15. august 2013 side 24 Nistad hevder at Universitetet i Oslo nekter ham jobb fordi han er pro-russisk.

Nistad har en annen oppfatning av situasjonen i det østlige Ukraina enn den som har dominert i de vestlige landene. Han har hevdet at «Russland må gå inn i Øst-Ukraina» og mener Ukrainas politiske utvikling har tendert i fascistisk retning. I mars 2014 hevdet han at den norske regjeringen støttet fascister og at Russland ikke var ansvarlig for utviklingen i Ukraina. Ifølge kommentator John Færseth i tidsskriftet Minerva har Nistad vært «den viktigste – eller i hvert fall mest tydelige – forsvarsspilleren på det russiske laget i dagens norske offentlighet».

I 2015 utgav Nistad boken Russlands redningsmann, en biografi om Vladimir Putin. Aftenpostens anmelder Kjell Dragnes kalte boken «en farlig omskrivning av historien» som er full av «feil og ren historieforfalskning». I 2018 argumenterte han for at Russland har god pressefrihet.

 Russlands invasjon av Ukraina 
31. januar 2022, under Russlands forberedelser for invasjonen av Ukraina i 2022, mente Nistad at sannsynligheten for krig var liten. «Ukraina: Zelenskij fanget i sin egen felle», Steigan, 31. januar 2022.

28. februar 2022, fire dager etter at invasjonen var startet, støttet han Russlands innmarsj i Ukraina. «Gumanister», Bloggen til Bjørn Nistad, 28. februar 2022 Han gjentok støtteerklæringen under en appell ved en demonstrasjon mot russofobi 24. april 2022 i Oslo. Nistad har uttalt at Russland bør bruke alle midler for å vinne krigen og beskriver de erobrede områdene i Donbas som «frigjorte områder i det tidligere Ukraina». Han har omtalt Norges våpenhjelp til Ukraina som krigsforbrytelse. Han mener at Russland bør likvidere Ukraina som stat. I 2025 hevdet han at den russiske krigen i Ukraina er legitim og at han støttet den helhjertet.

 Bibliografi 
 Russisk politisk idéhistorie fra opplysningstiden til i dag, 2004, Solum forlag, ISBN 9788256014460
 Tsar-Russlands utenrikspolitikk 1700–1917, 2012, Vidarforlaget, ISBN 9788279901297
 Sovjetunionens utenrikspolitikk 1917–1991, 2013, Vidarforlaget, ISBN 9788279901877
 Eldre russisk idéhistorie, Vidarforlaget, 2015, ISBN 9788279902386
 Russlands redningsmann: en politisk biografi om Vladimir Putin, 2016, Vidarforlaget, ISBN 9788279903093

 Referanser 

 Eksterne lenker 



Kategori:Norske idéhistorikere
Kategori:Norske historikere